**Likumprojekta „Grozījumi Elektronisko plašsaziņas līdzekļu likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Likumprojekts „Grozījumi likumā „Elektronisko plašsaziņas līdzekļu likums”” (turpmāk – Likumprojekts) izstrādāts, pamatojoties uz Diasporas likuma pārejas noteikumu 12.punkta 1) apakšpunktā Ministru kabinetam doto uzdevumu sagatavot un iesniegt Saeimai nepieciešamos likumprojektus, tostarp likumprojektu, kas paredz veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai.Pašreiz spēkā esošajā Elektronisko plašsaziņas līdzekļu likumā (turpmāk – EPL likums) ir paredzēta kārtība sabiedriskā pasūtījuma veidošanai, taču diaspora nav norādīta kā Latvijas sabiedrisko elektronisko plašsaziņas līdzekļu satura mērķgrupa, tādējādi tās intereses netiek pietiekami atspoguļotas sabiedriskajā pasūtījumā. Saeimā 2018.gada 6.decembrī 1.lasījumā pieņemtā likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) regulējumā par sabiedrisko pasūtījumu paredzēts, ka diaspora ir viena no sabiedrisko elektronisko plašsaziņas līdzekļu mērķgrupām.Likumprojekts paredz Latvijas sabiedrisko plašsaziņas līdzekļu satura pieejamības nodrošināšanu arī Latvijas diasporas mītnes zemēs atbilstoši sabiedrisko elektronisko plašsaziņas līdzekļu pasūtījuma gada plāniem, kā arī ar diasporu saistītu norišu atspoguļošanu Latvijas sabiedrisko plašsaziņas līdzekļu saturā. Likumprojekts paredz, ka grozījumi EPL likumā stājas spēkā 2020.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Diasporas likuma pārejas noteikumu 12.punkta 1) apakšpunktā Ministru kabinetam doto uzdevumu sagatavot un iesniegt Saeimai nepieciešamos likumprojektus, tostarp likumprojektu, kas paredz veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Diasporas likuma 6.panta trešo daļu Nacionālajai elektronisko plašsaziņas līdzekļu padomei noteikta kompetence veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai. Ņemot vērā minēto, Likumprojekts paredz grozīt EPL likuma 67.panta pirmo daļu, paredzot nodrošināt sabiedrisko elektronisko plašsaziņas līdzekļu programmu un pakalpojumu pieejamību diasporai atbilstoši sabiedrisko elektronisko plašsaziņas līdzekļu gada plāniem, savukārt, papildinot EPL likuma 71.panta pirmo daļu ar 10.1 punktu, tiks nodrošināta ar diasporu saistītu norišu atspoguļošana sabiedriskajā pasūtījumā kopumā – gan sabiedriskajos, gan citos elektroniskajos plašsaziņas līdzekļos.Atbilstoši Latvijas Mediju politikas pamatnostādnēm 2016. – 2020.gadam (apstiprinātas ar Ministru kabineta 2016.gada 8.novembra rīkojumu Nr.667, turpmāk – pamatnostādnes) un Latvijas mediju politikas pamatnostādņu 2016.-2020.gadam īstenošanas plānam (apstiprināts ar 2016.gada 8.novembra rīkojumu Nr.666, turpmāk – plāns) jau tiek sniegts atbalsts diasporas medijiem, lai tie sniegtu savu redzējumu par diasporai būtiskiem jautājumiem, kā arī Latvijas plašsaziņas līdzekļiem sabalansētāka satura veidošanai par diasporu un tās nozīmi Latvijai, kas kopsummā veido 40 tūkst. *euro* gadā.Pamatnostādnēs un to īstenošanas plānā uzsvērta nepieciešamība palielināt sabiedrisko elektronisko plašsaziņas līdzekļu finansējumu. Pamatnostādnēs secināts, ka Latvijas sabiedrisko elektronisko plašsaziņas līdzekļu finansējums ir viens no zemākajiem Eiropā. Atbilstoši Eiropas Raidorganizāciju apvienības (turpmāk – EBU) 2018.gada ziņojumam, Latvijā 2017.gadā sabiedrisko elektronisko plašsaziņas līdzekļu finansējums veidoja 0,1% no IKP[[1]](#footnote-1), iepretim Eiropas vidējam valstu rādītājam – 0,17% no IKP. Salīdzinot ar kaimiņvalstīm Igauniju un Lietuvu, Latvijas sabiedriskajiem elektroniskajiem plašsaziņas līdzekļiem ik gadu ir par aptuveni 10 milj. *euro* mazāks finansējums.EBU norāda uz savstarpēji saistītiem faktoriem – finansējuma apjomu un sabiedrisko elektronisko plašsaziņas līdzekļu satura kvalitāti.[[2]](#footnote-2) Finansējuma trūkums neļauj sabiedriskajiem elektroniskajiem plašsaziņas līdzekļiem veikt modernizācijas projektus un pilnvērtīgi attīstīties interneta vidē.[[3]](#footnote-3)Pašreiz spēkā esošajā EPL likumā ir paredzēta kārtība sabiedriskā pasūtījuma veidošanai, taču tajā nav ņemta vērā diaspora kā Latvijas sabiedrisko elektronisko plašsaziņas līdzekļu mērķgrupa un tās intereses. Saeimā 2018.gada 6.decembrī 1.lasījumā pieņemtā likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) regulējumā par sabiedrisko pasūtījumu paredzēts, ka diaspora ir viena no sabiedrisko elektronisko plašsaziņas līdzekļu mērķa grupām.Sabiedriskais pasūtījums tiek īstenots Latvijas sabiedriskajos elektronisko plašsaziņas līdzekļos (Latvijas Radio un Latvijas Televīzijā, t.sk. portālā LSM.lv). Vienīgais regulārais sabiedrisko elektronisko plašsaziņas līdzekļu raidījums, kura mērķa grupa bija diaspora, līdz 2018.gada beigām bija Latvijas Radio 1 raidījums „21.gadsimta latvietis”, kas tika finansēts Nacionālās identitātes, pilsoniskās sabiedrības un integrācijas politikas pamatnostādņu īstenošanas plānu ietvaros. No 2019.gada sākuma raidījuma nosaukums ir mainīts uz „Globālais latvietis. 21.gadsimts”. Latvijas Radio raidījums Radioteātris nav domāts tieši diasporai, taču šim raidījumam ir daudz klausītāju diasporā.Diasporas likuma pārejas noteikumu 11.punkts paredz, ka Diasporas likuma [17.pantā](https://likumi.lv/ta/id/302998#p17) noteikto par to, ka diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu, nodrošina ne vēlāk kā plānojot 2020.gada valsts budžetu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Nacionālā elektronisko plašsaziņas līdzekļu padome. |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi ārpus Latvijas dzīvojošie valstspiederīgie un viņu ģimeņu locekļi, kuri ir ieinteresēti uzturēt saites un būt informēti par Latvijā notiekošo.Latvijas sabiedrība, kura gūs vispusīgāku un analītiskāku informāciju par Latvijas diasporas dzīvi, dzīves apstākļiem, problēmām un sasniegumiem, dzīvojot ārpus Latvijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta pieņemšanas ietekme uz tautsaimniecību izpaudīsies:1)  kā papildu finansējuma nepieciešamība elektroniskajiem plašsaziņas līdzekļiem, lai atbilstoši Diasporas likumam pienācīgi nodrošinātu:a)  kvalitatīva satura veidošanu par Latvijas diasporu tās tagadējās mītnes zemēs (štata vai ārštata korespondenti, materiālu pārraide un apstrāde u.c.);b)  Latvijas sabiedrisko elektronisko plašsaziņas līdzekļu programmu un pakalpojumu izplatīšanu Latvijas diasporai un ar to saistītās apraides, autortiesību un blakus tiesību, kā arī citas izmaksas;2) eventuāli kā plašāka un apzinātāka no Latvijas aizbraukušo atgriešanās Latvijā, kas balstīta izpratnē par Latvijā notiekošo, t.sk. tautsaimniecības izaugsmes potenciālu un iespējām atrast nodarbošanos un dzīvesvietu Latvijā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 38 000 | 0 | 38 000 | 0 | 38 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 38 000 | 0 | 38 000 | 0 | 38 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 38 000 | 0  | 38 000 |  | 38 000 |  |  |
| 2.1. valsts pamatbudžets | 38 000 | 0  | 38 000 |  | 38 000 |  |  |
| 2.2. valsts speciālais budžets | 0 | 0 | 0 |  | 0 |  |  |
| 2.3. pašvaldību budžets | 0 | 0 | 0 |  | 0 |  |  |
| 3. Finansiālā ietekme | 0 | 0  | 0 |  | 0 |  |  |
| 3.1. valsts pamatbudžets | 0 | 0  | 0 |  | 0 |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |  |
| 5. Precizēta finansiālā ietekme |  |  |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Lai veicinātu sabiedrisko elektronisko plašsaziņas līdzekļu programmu un pakalpojumu pieejamību diasporai, kā arī nodrošinātu ar diasporu saistītu norišu atspoguļošanu sabiedriskajā pasūtījumā, sabiedriskajiem elektroniskajiem plašsaziņas līdzekļiem 2020.gadā un turpmākajos gados ir nepieciešams papildu finansējums. Diasporas likumā noteikto uzdevumu īstenošanas plānošanu un uzsākšanu ierobežo finansējuma kopējais samazinājums sabiedriskajiem elektroniskajiem plašsaziņas līdzekļiem vairāku gadu garumā, t.sk. likumā „Par valsts budžetu 2019.gadam”. Latvijas Televīzijai 2019.gadā, salīdzinot ar 2018.gadu, finansējums ir samazinājies par 530 000 *euro* (tostarp 10 000 *euro* mērķdotācijai LSM.lv vajadzībām), savukārt Latvijas Radio finansējums ir samazinājies par 400 000 *euro*.Sabiedriskajiem elektroniskajiem plašsaziņas līdzekļiem sabiedriskā pasūtījuma īstenošanai nepieciešamais papildu finansējums ir 805 903 *euro* 2020.gadā, bet 2021.gadā un turpmākajos gados – 650 979 *euro* gadā (detalizēts Likumprojekta īstenošanai nepieciešamā finansējuma aprēķins sniegts Likumprojekta sākotnējās ietekmes novērtējuma ziņojuma (anotācijas) pielikumā), tai skaitā: 1) Latvijas Televīzijai:* 2020. gadā – 658 400 *euro*;
* 2021., 2022.gadā un turpmākajos gados – 503 400 *euro* gadā;

 2) Latvijas Radio:* 2020. gadā – 147 503 *euro*,
* 2021., 2022.gadā un turpmākajos gados – 147 579 *euro* gadā.

Saskaņā ar Ministru kabineta 2019.gada 8.februāra sēdes protokollēmuma (prot. Nr.6 1.§) „Informatīvais ziņojums „Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam”” 3.punktu tika atbalstīts un ir iekļauts likumā „Par valsts budžetu 2019.gadam” prioritārais pasākums „Diasporas likuma normu īstenošanai” 38 000 *euro* apmērā gadā. Šis ir finansējums komerciālajiem elektroniskajiem plašsaziņas līdzekļiem un tiks piešķirts EPL likuma 71.panta otrajā daļā noteiktajā konkursa kārtībā.Sabiedriskajiem elektroniskajiem plašsaziņas līdzekļiem papildu finansējums nepieciešams diasporai paredzēta papildu sabiedriskā pasūtījuma ražošanai un satura pieejamības nodrošināšanai, paredzot, ka šīs izmaksas ir iekļaujamas kopējā sabiedriskajiem elektroniskajiem plašsaziņas līdzekļiem piešķirtajā valsts budžeta dotācijā:1. oriģinālsatura veidošanai, kas ietver komandējumu izmaksas, ārštata korespondentu darbu, papildu iknedēļas ziņu sižetu veidošana, debašu raidījumu veidošana diasporas mītnes zemēs;
2. portāla LSM.lv „Bērnistabas” sadaļā diasporas bērniem veltītu izklaidējoši izglītojoša rakstura sadaļu izveidei, padziļināti mācot valodu, vēsturi, ģeogrāfiju u.c. attīstību veicinošu mācību vielu;
3. satura pieejamības nodrošināšanai dažādās platformās un programmās, ņemot vērā klausītāju vecumu un intereses;
4. servera iegādei Latvijas Televīzijas diasporas kanāla programmas materiālu izvietošanai un programmu izlaidei;
5. licenču iegādei oriģinālsatura izplatīšanai uz visu pasauli, tādējādi nodrošinot satura pieejamību jebkurā diasporas mītnes valstī;
6. multimediālu risinājumu nodrošināšanai Latvijas Radio.

Jautājums par papildu finansējumu diasporai domāta un diasporu ietveroša satura ražošanas paplašināšanai sabiedriskajos medijos, kā arī sabiedrisko mediju satura pieejamības veicināšanai diasporas mītnes zemēs tiks skatīts Ministru kabinetā likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021., 2022.gadam” sagatavošanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām, kā arī turpinot darbu pie likumprojekta „Sabiedrisko elektronisko plašsaziņas līdzekļu un to pārvaldības likums” (Nr.43/Lp13) pieņemšanas. Ja, izskatot politikas prioritāšu pieprasījumu, finansējums netiek rasts, Likumprojekts tiks īstenots esošā budžeta ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saeimā 2018.gada 6.decembrī 1.lasījumā pieņemts likumprojekts „Sabiedrisko elektronisko plašsaziņas līdzekļu un to pārvaldības likums” (Nr.43/Lp13). Tādējādi speciālajā likumā paredzēts noteikt sabiedrisko elektronisko plašsaziņas līdzekļu mērķus un uzdevumus. Saeimā 1.lasījumā pieņemtā likumprojekta „Sabiedrisko elektronisko plašsaziņas līdzekļu un to pārvaldības likums” 11.panta ceturtās daļas 3.punkts nosaka, ka viens no sabiedriskā pasūtījuma gada plāna mērķiem ir sniegt auditorijai visā Latvijas teritorijā, kā arī diasporai visaptverošu un vienotu informāciju par valstī un pasaulē aktuālajām norisēm, piedāvājot to padziļinātu izpēti un analīzi. |
| 2. | Atbildīgā institūcija | Saeimas Cilvēktiesību un sabiedrisko lietu komisija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā ietvertais regulējums konceptuāli tika atbalstīts 12. Saeimas Ārlietu komisijas vadītajā darba grupā, kas izstrādāja Diasporas likumu, kura pārejas noteikumu 12.punktā tika dots uzdevums Ministru kabinetam sagatavot un iesniegt Saeimai Diasporas likuma īstenošanai nepieciešamos likumprojektus, tostarp 1) apakšpunktā noteikto likumprojektu, kas paredz veicināt ar diasporu saistītu norišu atspoguļošanu sabiedriskajā pasūtījumā un sabiedrisko elektronisko plašsaziņas līdzekļu programmu un pakalpojumu pieejamību diasporai. Darba grupā piedalījās Latvijas diasporas, kā arī jau Latvijā atgriezušos diasporas pārstāvju organizācijas. |
| 2. | Sabiedrības līdzdalība projekta izstrādē | Diasporas likuma izstrādē piedalījās Pasaules brīvo latviešu apvienības, Eiropas Latviešu apvienības un biedrības „Ar pasaules pieredzi Latvijā” pārstāvji. |
| 3. | Sabiedrības līdzdalības rezultāti | Diasporas organizāciju priekšlikumi ņemti vērā, izstrādājot Diasporas likuma regulējumu par Latvijas sabiedrisko plašsaziņas līdzekļu pieejamības nodrošināšanu diasporai un ar diasporu saistītu norišu atspoguļojuma nodrošināšanu sabiedriskajā pasūtījumā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, VSIA „Latvijas Televīzija” un VSIA „Latvijas Radio”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Robežniece 67330325

Gunta.Robezniece@km.gov.lv

1. EBU. *Funding of public service media 2018*. EBUMedia Intelligence Service. P. 14. Pieejams: <https://www.ebu.ch/publications/funding-of-public-service-media> [aplūkots 16.04.2019.] [↑](#footnote-ref-1)
2. Bierman, R. etc. (Without year). *Connecting to a networked society: Continuous improvement of trust and return-on-society: Full report.* <https://www.ebu.ch/files/live/sites/ebu/files/Publications/EBU-Vision2020-Full_report_EN.pdf> [P. 7–72](https://www3.ebu.ch/files/live/sites/ebu/files/Publications/EBU-Vision2020-Full_report_EN.pdf%20P.%207%E2%80%9372). [aplūkots 16.04.2019.] [↑](#footnote-ref-2)
3. Aalberg, T., Aelst, P., Curran, J. (2010). Media Systems and the Political Information Environment: A Cross- National Comparison. *International Journal of Press/Politics.* 15(3): 255–271. [↑](#footnote-ref-3)